**Să fiu o stâncă...la malul mării**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O stâncă vreau să fiu,

La malul mării...

Să-ți umplu sufletul pustiu

Cu taina depărtării!

Să mă îmbrac în spuma albă

Sub mângâierea zării

Când valurile poartă-n salbă

Plânsul viorii!

Cu crestele să ating cerul,

Să-nfrunt furtuni,

Să simt cum spulberă nisipul...

Vântul, în ani!

Să vii la mine și să-mi stai,

Tu, suflet trist

Și împreună să fim rai,

Al vieții rost!

Ca două stânci ce-s mângâiate

De spuma mării,

Ne vom simți apropiate...

Vom da uitării

Clipe cu lacrimi mari udate,

Statui iubirii

Vom ridica din valuri sparte...

Dă frâu visării!